306 
er funden ved Landsbyen Bannebjerg, omtrent to Mil N.N.V. for 
Hillerød, tre Alen dybt i Mergel, og den indsendtes i 1888 af 
Maler Martin Olsen til Museet. Fundet er nævnet i Universitetets 
Aarbog for 1888—89. — En Oversigt over de faa Fund, der ere 
gjorte i Tyskland, det os nærmest liggende Land, hvor Levninger 
af Moskusoxen ere komne for Dagen, er given af Struckmann i 
Zeitsckr. d. Deutschen geol. Ges., Jahrg. 1887, p. 601—604. 
/ 
Bos taurus var. urus. 
Uroxen, hvis Knogler jo ret almindelig opgraves i vore Tørve¬ 
moser, er kun sjelden at finde i Stenalderens Kjøkkenmøddinger; 
kun enkelte Knoglestykker haves fra Dyngerne ved Krabbesholm, 
Aamølle, Havnø, Ertebølle, Ørum Aa og Fannerup. 
Balcena mysticetus. 
Om Fund af Nordhvalen i Danmark har hidtil ingen sikker 
Oplysning foreligget. To Underkjæber ere fundne ved Jordarbejder 
i Kjøbenhavn, meddeler Tauber (Zool. Dan., 8de Hefte, 1892, 
p. 256); men sikkert have de været bragte hertil af Mennesker. 
Der findes oftere ved Gravning i Kjøbenhavn Stykker af store 
Hval-Knogler, og i December 1898 er her opgravet et Skulderblad 
af en Nordhval; men om næsten alle Stykker, og da ogsaa om 
Skulderbladet, er det oplyst, at de ere fundne i opfyldt Grund 
sammen med Knogler af Oxer og andre Husdyr. Nordhvalen maa 
dog af egen Drift i tidligere Tid være kommen hertil. — For 
adskillige Aar tilbage fandtes i Bunden af Bovbækken, ved Uggerby, 
omtrent 2 Mil N. for Hjørring, tæt ved Vesterhavs-Kysten, men 
indenfor den nuværende Forstrand, tretten af de bageste Lende- 
hvirvler og forreste Halehvirvler af en stor Hval; saa vidt vides, 
var det Pastor Friis, der sørgede for, at de kom til Zoologisk 
Museum. Man mente, at det øvrige af Skelettet maatte findes ind¬ 
lejret i Sandskrænterne paa Bækkens Bredder, og i Sommeren 1892 
rejste Prof. Jolmstrup til Stedet for om muligt at optage Skelettet; 
jeg deltog i Rejsen. Der blev gravet og boret vidt og bredt omkring 
